Biopalivá tvorili v minulom roku necelých šesť percent z celkového objemu motorových palív.
Z celkového objemu motorových palív, ktoré sa v roku 2018 dostali na Slovensku do voľného daňového obehu, tvorili biozložky 5,94 %. V porovnaní s predošlým rokom je to o päť stotín percentuálneho bodu menej, od roku 2014 sa podiel biopalív drží medzi 5,6 – 6 %.
Vyplýva to zo Správy o používaní biozložiek v motorových palivách za rok 2018, ktorú zverejnilo ministerstvo hospodárstva. Stiahnuť si ju môžete pomocou odkazu pod článkom.
V tomto texte sa dozviete:
- ako sa vyvíja podiel biozložiek v celkovom objeme palív,
- aký podiel majú biopalivá mať podľa zákona,
- aké biopalivá sa do palív primiešavajú,
- v akých palivách sa na trh dostane najviac biozložky.
Rast podielu biopalív odložili
V minulom roku sa na slovenský trh dostalo 108,2 petajoulov (PJ) motorových palív. Biopalivá z tohto objemu tvorili 5,94 %, v roku 2017 to bolo 5,99 %. Podľa správ, ktoré ministerstvo zverejňuje každoročne, tento podiel päť rokov stagnuje.
Ako ukazuje graf, podiel biozložiek v celkovom objeme motorových palív vzrástol medzi rokmi 2012 až 2104 z 4,19 % na 5,73 %, odvtedy sa však drží pod šiestimi percentami.
Podiel biopalív na úrovni 5,94 % v roku 2018 znamená, že referenčnú hodnotu 5,8 %, ktorú pre tento rok určuje legislatíva, sa podarilo naplniť. Toto číslo stanovuje § 14a ods. 1 zákona o podpore obnoviteľných zdrojov energie a vysoko účinnej kombinovanej výroby.
Podľa pôvodného znenia zákona pred novelizáciou však mal podiel biozložiek v roku 2018 vzrásť už na 7,2 % a následne sa mal do roku 2020 zvýšiť na 8,5 %.
Aktuálna podoba zákona však počíta len s 5,8 % v roku 2018, v roku 2019 však už má podiel biozložiek vzrásť na 6,9 % a v roku 2020 na 7,6 %.
Najviac biopalív v nafte
Biopalivá sa do motorových palív na Slovensku vlani podľa správy MH SR dostávali ako prímesy motorovej nafty aj benzínu. V prípade nafty to bolo vďaka primiešavaniu esterov pri výrobe motorovej nafty v kvalite podľa STN EN 590, resp. dovozu nafty nafty s takouto prímesou.
Do motorových benzínov v kvalite podľa STN EN 228 zas primiešavali ETBE (etyltercbutyléter) a bioetanol pri výrobe.
Pre prečítanie celého obsahu musíte byť súčasťou nášho predplatného
za 99 € bez DPH získate na 1 rok
chcem sa prihlásiť
chcem získať predplatné
- Predplatné mesačníka Odpadové hospodárstvo (ISSN 1338-595X)
- Prístup ku všetkým článkom na Odpady-portal.sk (ISSN 1338-1326)
- Prístup ku všetkým článkom na Energie-portal.sk (ISSN 1338-5933)
- Prístup ku všetkým článkom na Voda-portal.sk (ISSN 2585-7924)
© PROPERTY & ENVIRONMENT s. r. o. Autorské práva sú vyhradené a vykonáva ich vydavateľ.